கேள்வி: கொல்கத்தா பன்னாட்டு வணிகப் பள்ளி குறித்து விரிவாக சொல்லுங்கள்.
பதில்: கொல்கத்தா பன்னாட்டு வணிகப் பள்ளி (''International School of Business, Kolkata'') இந்தியா மேற்கு வங்காளம் மாநிலம் கொல்கத்தா நகரத்தில் உள்ளது. 2002 ஆம் ஆண்டு முதல் மேலாண்மைக் கல்வியை வழங்கி வருகிறது. கொல்கத்தாவின் இண்டிசுமார்ட்டு குழுமத்தின் ஒரு பகுதியாக இருக்கும் இந்த நிறுவனம், இங்கிலாந்து எடின்பர்க் நேப்பியர் பல்கலைக்கழகத்துடன் உலகளாவிய தொடர்பையும், இங்கிலாந்தின் எடின்பர்க்கில் உள்ள குயின் மார்கரெட் பல்கலைக்கழகம் மற்றும் உலகளவில் உள்ள பிற பல்கலைக்கழகங்கள் மற்றும் சிறந்த மையங்களுடனும் கல்வித் தொடர்புகளைக் கொண்டுள்ளது. நிறுவனத்தின் வளாகம் கிழக்கு இந்தியாவின் தகவல் தொழில்நுட்ப மையமான கொல்கத்தாவின் பிதான்நகரில் உள்ளது. ஐபிஎம், சிடிஎசு, டிசிஎசு, விப்ரோ, பிடபிள்யூசி, சீமென்சு போன்ற பன்னாட்டு தகவல் தொழில்நுட்ப நிறுவனங்களின் அலுவலகங்களுக்கு அருகில் இப்பள்ளி அமைந்துள்ளது. மாணவர்கள் கற்கவும், வளரவும், மிக முக்கியமாக, மேலாண்மையின் பல்வேறு துறைகளில் பல திறன்களை வளர்த்து, மேம்படுத்தவும் குறிப்பிடத்தக்க வாய்ப்புகளை ஊக்குவிப்பது இப்பள்ளியின் நோக்கமாகும்.